Mødet er åbnet. I dag er der følgende anmeldelser: Kristian Pihl Lorentzen (V), Hans Kristian Skibby (DF) og Niels Flemming Hansen (KF): Beslutningsforslag nr. B 157 (Forslag til folketingsbeslutning om kulegravning af jernbanesektoren). Hans Kristian Skibby (DF) m.fl.: Beslutningsforslag nr. B 158 (Forslag til folketingsbeslutning om færgebetjening af Bornholm). Kirsten Normann Andersen (SF) m.fl.: Beslutningsforslag nr. B 159 (Forslag til folketingsbeslutning om garanti for 2 dages ophold på fødeafdeling eller eventuelt patienthotel for alle fødende efter overstået fødsel). Peter Skaarup (DF) m.fl.: Beslutningsforslag nr. B 160 (Forslag til folketingsbeslutning om afskaffelse af strafrabat ved flere lovovertrædelser). Alex Ahrendtsen (DF) m.fl.: Beslutningsforslag nr. B 161 (Forslag til folketingsbeslutning om obligatorisk mulighed for digitale beboerafstemninger i almene boligafdelinger). Leif Lahn Jensen (S), Karsten Lauritzen (V), Peter Skaarup (DF), Karsten Hønge (SF), Andreas Steenberg (RV), Peder Hvelplund (EL), Mai Mercado (KF), Peter Seier Christensen (NB), Ole Birk Olesen (LA), Torsten Gejl (ALT), Aaja Chemnitz Larsen (IA), Uffe Elbæk (UFG) og Sikandar Siddique (UFG): Beslutningsforslag nr. B 162 (Forslag til folketingsbeslutning om Mette Frederiksen for Rigsretten nu (borgerforslag)). Leif Lahn Jensen (S), Karsten Lauritzen (V), Peter Skaarup (DF), Karsten Hønge (SF), Andreas Steenberg (RV), Peder Hvelplund (EL), Mai Mercado (KF), Peter Seier Christensen (NB), Ole Birk Olesen (LA), Torsten Gejl (ALT), Aaja Chemnitz Larsen (IA), Uffe Elbæk (UFG) og Sikandar Siddique (UFG): Beslutningsforslag nr. B 163 (Forslag til folketingsbeslutning om ændring af lovgivning om ret til pasning af sygt barn ved almen sygdom (borgerforslag)). Kristian Thulesen Dahl (DF) og Peter Skaarup (DF): Hasteforespørgsel nr. F 44 (Hvad kan statsministeren oplyse om regeringens planer i forhold til de syrienskrigere, der sidder i lejrene i Syrien, al-Roj og al-Hol og andre steder, herunder om regeringen planlægger at hente børnene og deres forældre til Danmark?). Social- og Indenrigsudvalget har afgivet: Beretning om ændring af reglerne om eftervederlag for borgmestre m.fl. og regionsrådsformænd 4). Beretningen vil fremgå af www.folketingstidende.dk. Titlerne på de anmeldte sager vil fremgå af www.folketingstidende.dk (jf. ovenfor).
Det punkt, som er opført som nr. 2 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet.
Der er ikke stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet. Jeg foreslår, at lovforslaget går direkte til tredjebehandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-5, tiltrådt af et flertal? De er vedtaget. Jeg foreslår, at lovforslaget går direkte til tredjebehandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er ikke mere at foretage i dette møde. Næste møde afholdes i dag, kl. 13.20. Derfor vil jeg nu bede alle medlemmer om i ro og mag at forlade salen, sådan at der kan blive gjort rent og klart til afstemninger i det næste møde.